Kasutaja ei aimagi tavaliselt, et tema arvuti on nakatunud ja täidab eemal oleva käskija ülesandeid. Petturid ühendavad nakatunud arvutid erijuhtimisega nn robot- või zombivõrkudesse (botnet). Ühte sellisesse võrku võivad kuuluda tuhanded või isegi miljonid nakatunud arvutid. Nende võrkude abil teenivad kurjategijad raha, tegeledes nii elementaarse  rämpsposti levitamisega kui ka internetilehtele ründamise ja lahtimurdmisega - seetõttu ärge imestage, kui politsei just teid häkkeriks peab, sest teie arvuti kaudu võidi tõepoolest mõni veebileht lahti murda. Robotvõrgud on kriminaalne tööstus, neid võrke müüakse, ostetakse või renditakse ning nad toovad omanikele miljonilisi kasumeid. Seepärast asendatakse lahtiühendatud võrk kohe äsja loodud uue võrguga.